ג'ושוע אנגריסט

ג'ושוע דייוויד אנגריסט (באנגלית: Joshua David Angrist, לעיתים ידוע בעברית בתור יהושע אנגריסט; נולד ב-18 בספטמבר 1960) הוא כלכלן אמריקאי-ישראלי המתמחה בכלכלת עבודה, כלכלה עירונית וכלכלת חינוך, זוכה פרס נובל לכלכלה לשנת 2021 (יחד עם גידו אימבנס (אנ')) על תרומתם לתיאוריות מחקר נסיבתי וכלכלת עבודה. בחצי השני של הפרס באותה שנה זכה דייוויד קארד‏. אנגריסט מלמד בקתדרת פורד לכלכלה ב-MIT, מנהל מיזם האפקטיביות והאי-שוויון ב-MIT. הוא חבר באקדמיה האמריקאית לאומנויות ומדעים, ועמית מחקר בלשכה הלאומית למחקר כלכלי, ובעבר שימש פרופסור באוניברסיטה העברית בשנים 1995–1996, וכן 2005-2004. אנגריסט הוא מהכלכלנים המוערכים בעולם בתחום כלכלת עבודה, כלכלה אורבנית וכלכלת חינוך, ומאמרו עם אלן קרוגר (אנ') ב־1991 על ניסויים טבעיים נחשב לאחד המאמרים המצוטטים בתחום. אנגריסט נולד בקולומבוס שבאוהיו ועבר לפיטסבורג שבפנסילבניה, שם סיים את לימודי התיכון ב-1977. אנגריסט קיבל את התואר הראשון בכלכלה באוברלין קולג' באוברלין שבאוהיו ולאחריו עלה לישראל בשנת 1982. הוא התחיל בלימודי תואר שני באוניברסיטה העברית, שם פגש את אשתו לעתיד, מירה. לאחר שנה התגייס לצה"ל ושירת כצנחן במלחמת לבנון הראשונה. מאוחר יותר חזר לארצות הברית והשלים את לימודי התואר השני והדוקטורט באוניברסיטת פרינסטון. כותרת עבודת הדוקטורט שלו הייתה Econometric Analysis of the Vietnam Era Draft Lottery. היא נכתבה בהנחיית אורלי אשנפלטר (אנ') והוגשה בשנת 1989. מאוחר יותר היא פורסמה בחלקים ב-American Economic Review. לאחר שהשלים את לימודי הדוקטורט, הצטרף לאוניברסיטת הרווארד כפרופסור עוזר עד 1991, וחזר לישראל כמרצה בכיר באוניברסיטה העברית. לאחר שקודם לדרגת פרופסור חבר באוניברסיטה העברית, הצטרף למחלקה לכלכלה ב-MIT ב-1996 כפרופסור חבר והועלה לדרגת פרופסור מן המניין ב-1998. לימים ציין סיבות כלכליות כסיבה למעבר ל-MIT. הוא חבר בלשכה הלאומית למחקר כלכלי בארצות הברית, במכון לכלכלת עבודה (IZA), באגודה הכלכלית האמריקאית, באגודה הסטטיסטית האמריקאית, בחברה האקונומטרית באיגוד האוכלוסין של אמריקה ובחברה לכלכלת עבודה. שימש כחבר מערכת בכתבי עת רבים: journals Econometrica, American Economic Review, American Economic Journal: Applied Economics, Journal of Business and Economic Statistics, Economics Letters, Labour Economics and the Journal of Labor Economics. אנגריסט מחזיק באזרחות אמריקאית ובאזרחות ישראלית וחי בברוקליין, מסצ'וסטס. תחומי העניין של אנגריסט הם כלכלת חינוך ורפורמה בבתי ספר, תוכניות חינוכיות ושוק העבודה, ההשפעות של הגירה, רגולציה על שוק העבודה ומוסדות, ושיטות כלכליות לתוכניות הערכת מדיניות. אנגריסט חוקר את הקשר בין משך הלימודים להכנסה, השפעת השירות הצבאי על כושר ההשתכרות והקשר בין גודל הכיתה להישגי התלמידים. הוא מדורג בין 50 הכלכלנים המובילים מתוך רשימה של למעלה מ-56,000 כלכלנים הרשומים ב-IDEAS/RePEc במונחים של תפוקת מחקר. הוא מפרסם לעיתים קרובות עם חידו אימבנס, אלן קרוגר, ויקטור לביא (אנ'), פרג פאטאק (אנ') וירן-שטפן פישקה (Jörn-Steffen Pischke)‏. יחד עם פישקה, פרסם אנגריסט בשנת 2009 את Mostly Harmless Econometrics כשהם חקרו כלים כלכליים דרך שימוש במחקרים אמפיריים. ב-2014, אנגריסט ופישקה פרסמו את Mastering 'Metrics': The Path from Cause to Effect, שמיועד לסטודנטים לתואר ראשון בכלכלה. בשנים האחרונות מתמקד אנגריסט בתחום החינוך. הוא השיק עם עמיתיו ב־MIT את יוזמת האפקטיביות ואי־השוויון (SEII) הבוחנת תוכניות מלגות לסטודנטים וסוגיות על בתי ספר פרטיים וציבוריים, כמו שיעורי הצלחה של תלמידים שהתקבלו בהגרלה. אנגריסט הוא עמית מחקר במכון ללימודי עבודה (IZA) עמית בחברה האקונומטרית עמית באקדמיה האמריקאית לאומנויות ומדעים משנת 2006 ב-2007 אנגריסט קיבל דוקטורט לשם כבוד מאוניברסיטת סנט גאלן ב-2011 קיבל את פרס ג'ון פון נוימן (אנ') שניתן בכל שנה על ידי מכללת רייק ללימודים מתקדמים (אנ') בבודפשט זכה ביחד עם החוקרים גידו אימבנס ודייוויד קארד בפרס נובל לכלכלה לשנת 2021. מדיה וקבצים בנושא ג'ושוע אנגריסט בוויקישיתוף אתר האינטרנט הרשמי של ג'ושוע אנגריסט ג'ושוע אנגריסט, ברשת החברתית אקס (טוויטר) ג'ושוע אנגריסט, באתר פרס נובל (באנגלית) זוכה הנובל מסביר: למה עזבתי לארצות הברית?, 12 באוק׳ 2021, יוטיוב סער הס, הנובל ה-13 של ישראל: "נשרתי מהלימודים באוניברסיטה העברית", באתר ynet, 11 באוקטובר 2021 ויקי אוסלנדר, חוקר ישראלי-אמריקאי - בין הזוכים בפרס נובל לכלכלה, באתר כלכליסט, 11 באוקטובר 2021 סוכנויות הידיעות, פרס נובל לכלכלה לפרופסור ישראלי-אמריקני, באתר ynet, 11 באוקטובר 2021 דפנה מאור, פרס נובל לכלכלה הוענק לשלושה זוכים, בהם חוקר אמריקאי ישראלי, באתר TheMarker‏, 11 באוקטובר 2021 מערכת ישראל היום, ג'ושוע אנגריסט הישראלי-אמריקני זכה בפרס נובל לכלכלה, באתר ישראל היום, ‏11.10.21 Economics Field Rankings: Education | IDEAS/RePEc, ideas.repec.org ויקי אוסלנדר, חוקר ישראלי-אמריקאי - בין הזוכים בפרס נובל לכלכלה, באתר כלכליסט, 11 באוקטובר 2021 סער הס, הנובל ה-13 של ישראל: "נשרתי מהלימודים באוניברסיטה העברית", באתר ynet, 12 באוקטובר 2021 Econometric Analysis of the Vietnam Era Draft Lottery Angrist, Joshua D. (1990). "Lifetime Earnings and the Vietnam Era Draft Lottery: Evidence from Social Security Administrative Records". American Economic Review. 80 (3): 313–336 "Curriculum Vitae: Joshua D.Angrist" Low salaries causing Israel's 'brain drain' NBER - National Bureau of Economic Research Joshua Angrist - Short bio, MIT Top 10% Authors, as of November 2021 Josh Angrist, scholar.google.com "Mostly Harmless Econometrics", Princeton University Press אוריאל בארי, ‏כבוד: חוקר ישראלי זכה בפרס נובל לכלכלה, באתר "סרוגים", 11 באוקטובר 2021